laion/Wikipedia-Exotic huggingface dataset:
Sõltuv nõudlus

Sõltuv nõudlus  (ingl.k. dependent demand) on nõudluse liik, mille puhul valitseb otsene (enamasti lineaarne) sõltuvus eri tooteartiklite vahel. Nii näiteks valitseb otsene seos valmistoote ja selle tootmiseks vajalike materjalide ja tootekomponentide vahel. Sõltuv nõudlus on aluseks tootmiseks vajalike materjalide planeerimisel. Sõltuv nõudlus on iseloomulik tootmissisendite varudele tüüpilises tootmisettevõttes. Tootja ostab sisse materjale, detaile ja tootekomponente, mida kasutatakse lõpptoote  valmistamiseks. Nõudlus sellistele toodetele tuleneb tootmisplaanist. Sõltuv nõudlus võib olla vertikaalne või horisontaalne.  Kaubaartikli sõltuvus on  vertikaalne, kui tootesõlmi ja -komponente kasutatakse tootmisprotsessis lõpptoote koostamiseks. Tootekomponenti kasutatakse tootmisprotsessis valmistoote koosteks, mistõttu sõltub nõudlus selle järele valmistoote nõudlusest. Sõltuvus on horisontaalne, kui toote müügiga kaasneb mõne muu tootenimetuse  müük või mingi lisand tootele. Vertikaalselt sõltuva nõudlusega laoartiklite haldamist iseloomustavad järgmised tunnused: laoartikleid planeeritakse ja hallatakse alati seotuna muu tootenimetusega valmistoote struktuuriga vastavuses; tootmissisendite varude täiendamiseks vajalikud kogused võib määrata täpselt, lähtudes laoartikli seotusest muude toodetega; tootmissisendite varudele ei pea kunagi nõudlust prognoosima, prognoosima peab valmistoote nõudlust; tootmisplaaniga seotud otsused mõjutavad otseselt nõudlust laoartikli järele; sõltuva nõudluse puhul vajatakse harva ja vajadusel väikest reservvaru; tarnevõime kriitiline küsimus on pigem tarne ajastamine, kui tarnitav kogus. Hanke- ja ostujuhtimine. Seilecs. 2023. ISBN 9789916985205.
Dialonectria

Dialonectria on seente perekond kottseente hõimkonnas. Dialonectria episphaeria – end. kerajas komuseen Dialonectria andmebaasis eElurikkus
Corinectria

Corinectria on seente perekond kottseente hõimkonnas. Corinectria fuckeliana – end. okaspuu-komuseen Corinectria andmebaasis eElurikkus
Tootesõlm

Tootesõlm, ka alamkoost (ingl.k. subassembly) kujutab endast üht suuremat ja kompaktsemat osa lõpptootest, mida võidakse ladustada enne lõpptoote koostamist. Tavapäraselt kasutatakse allhankijate poolt valmistatavaid tootesõlmi aparaaditööstuses, autotööstuses, lennukitööstuses, laevaehituses ja mujal masinaehituses. Hanke- ja ostujuhtimine. Seilecs. 2023. ISBN 9789916985205.
Pooltoode

Pooltoode (ingl.k. semi-finished product) on materjal, tootekomponent ja/või -sõlm ühendatud kujul, mis on läbinud osalise töötlemise või koostamise ja mis on tootmises ootamas järgmist töötlemis- või koosteetappi. Valmistoode Hanke- ja ostujuhtimine. Seilecs. 2023. ISBN 9789916985205.
Valmistoode

Valmistoode ehk lõpptoode, lõpetatud toode (ingl.k. final product; finished product) on tarbekaup, mis saadetakse valmistajatehasest jaotus- ning müügikanalitesse – distribuutoritele, diileritele, traditsioonilise jaekaubanduse ja e-kaubanduse ettevõtetesse, kust ostavad tarbekaupu füüsilisest või juriidilisest isikust tarbijad. Lõpptooted on ka erinevad masinad ja seadmed, mida soetavad ettevõtted toodangu valmistamiseks või teenuste osutamiseks. Valmistoote määratlus on tinglik. Tavapäraselt ei peeta valmistooteks tooraineid, materjale, tootekomponente ja tootesõlmi. Tegelikult on ka need tootja jaoks valmistooted, kuna töötlemine neid valmistanud ettevõttes on lõpetatud ja need müüakse edasi tarneahelas järgmistele tootjatele seni, kuni keegi valmistab tarbimiseks valmis tooted ehk tarbekaubad. Sel põhjusel on vaja eristada tootjate poolt töötlemiseks ja koosteks kasutatavaid valmistooteid ja lõpptooteid ehk tarbekaupu. Pooltoode Hanke- ja ostujuhtimine. Seilecs. 2023. ISBN 9789916985205.
Andrejs Pumpurs

Andrejs Pumpurs (22. september 1841 – 6. juuli 1902) oli läti luuletaja, rahvusromantismi üks eredamaid esindajaid, läti rahvuseepose "Lāčplēsis" ("Karutapja") autor. Lisaks kirjutas ta hulga satiirilisi luuletusi. Ta oli pärit vaese talupoja perest, nad elasid Daugava jõe vasakul kaldal Ķeirānu talus. Poiss õppis Lielvārde kihelkonnakoolis (1853–1856). 1856. aastal läks Andrejs koos isaga Leetu piiritusetehasesse ja pärast naasmist töötas ta onu juures Lačplesi talus. 1858. aastal asus ta tööle abimaamõõtjana Liivimaal. Tähtsaim periood algas 1867. aastast, mil ta töötas kuni 1872. aastani Piebalgas, kus kohtus kohaliku intelligentsiga ja sel ajal hakkas ta kirjutama oma esimesi satiirilisi luuletusi. Aastatel 1872–1874 töötas Pumpurs kinnisvarahalduri ja metsaülemana. 1873. aastal kohtus ta Riias esimesel üle-lätilisel laulupeol osaledes ühe Läti ärkamisaja ideoloogi, poeet Auseklisega. Aastatel 1874–1876 Riias elanud Pumpurs töötas Rihards Kārlis Tomsonsi (1834–1893) tehases juhatajana. Koos Bernhards Dīriķisiga avas ta raamatupoe. Augustis 1876 lahkus Pumpurs rahaliste raskuste tõttu Moskvasse ja septembris võeti ta vabatahtlikuna vastu rügementi, mis pidi minema serblasi aitama Vene-Türgi sõjas. Talle usaldati topograafi ülesanded, kuid rügement pääses rindejoonele alles siis, kui sõlmiti vaherahu ja veebruaris 1877 rahuleping. 1877. aastal, 36-aastaselt, astus Pumpurs Odessa kadetikooli ja lõpetas selle 1878. aastal, omandades samal ajal osaliselt ka gümnaasiumikursuse. Seal asus ta koostama oma eepost. 1880. aastal, jätkates teenistust Vene keiserlikus armees, sattus Pumpurs taas Riiga ja teenis seejärel Balti regioonis. Tema eepos "Lāčplēsis" ilmus 1888. aasta laulupeo aastal ja pani aluse "Läti kangelase" tähtsaimale rahvuseeposele, võites konkursi teiste samal perioodil loodud eepostega. Näiteks 1891. aastal ilmunud Jēkabs Jūsmiņši “Niedrīšu Vidvuts” hiljem praktiliselt unustati. Aastal 1890 ülendati Pumpurs staabikapteniks. 1896. aastal viidi ta üle Dvinskis asuvasse rõivalattu, kus ta tegeles armee varustuse tarnimisega. Dvinskis kohtus ta Ansis Gulbisega, kellest sai tema teoste kirjastaja. Ametlike ülesannete tõttu külastas Pumpurs Kaukaasiat, Kesk-Aasiat, Kaug-Ida, Tseiloni ja muid kaugeid paiku. 1901. aastal, pärast Hiinast naasmist, haigestus ta raskelt reumasse ja suri juulis 1902 Riias sõjaväehaiglas. Varem surid Dvinskis tema tütar ja poeg. Pumpurs maeti Riia Suurele kalmistule ja tema hauale püstitati 1929. aastal monument, mille autor on läti üks tuntumaid skulptoreid Kārlis Zāle (28. oktoober 1888–19. veebruar 1942), kes on loonud ka Riia Vabadussamba.
First In First Out

See artikkel räägib laovarude juhtimise meetodist. Teiste tähenduste kohta vaata lehekülge First In First Out (täpsustus). FIFO (First In First Out) ehk "esimesena sisse, esimesena välja" laovarude juhtimise meetod, mille rakendamisel eeldatakse, et tooteid müüakse või kasutatakse  nende soetamise järjekorras. Esmalt kantakse kuluks algjääk, seejärel esimesena saabunud partii, siis järgmise partii soetusmaksumus jne. FIFO meetodi rakendamisel kajastatakse varude lõppjääki bilansis viimasena saabunud partiide soetusmaksumuses. Hanke- ja ostujuhtimine. Seilecs. 2023. ISBN 9789916985205.
Rheinmetall

Rheinmetall AG on börsil noteeritud Saksamaa kaitsetööstusettevõte ning autotööstuse komponentide tootja. Ettevõtte peakontor asub Düsseldorfis. 23. märtsist 2023 kuulub Rheinmetall Saksamaa juhtivasse börsiindeksisse DAX-i. 2022. aastal oli ta käibe järgi Saksamaa suurim ning Euroopa viies kaitsetööstusettevõte. 1889. aastal asutas Hörder Bergwerks- und Hütten-Verein Saksa keisririigile laskemoona tootmiseks ettevõtte Rheinische Metallwaaren- und Maschinenfabrik Actiengesellschaft. Statista.com Rheinmetalli koduleht
Anna Eller

Anna Eller (sünninimi Anna Josefina Sofia Maria Fenrich von Gjurgjenovac; esimeses abielus Anna Kremer; 24. detsember 1886 – 1942) oli Eesti pianist. Sündis arvatavasti Vilniuses, kasvas Poolas Varssavis. 1906. aastal abiellus Rafael R. Kremeriga. 1907. aastal siirdus Peterburi, kus alustas õpinguid Peterburi konservatooriumis. Ülikooli õpingute ajal 1908. aastal tutvus ta oma tulevase abikaasa Heino Elleriga. Pärast konservatooriumi lõpetamist 1915. aastal läks Tartusse ja töötas seal klaveriõpetaja. 1920. aastal Anna ja Heino Eller abiellusid. Anna Eller hukati sakslaste poolt 4.02.1943 Tallinnas. ANNA KREMER - ABIKAASA, KOLLEEG, MÕTTEKAASLANE Heino Eller 125
Örkény

Örkény on linn Ungaris Pesti komitaadis Dabasi kreisis. Örkény asub Budapestist ligikaudu 50 km lõunakagus ja Kecskemétist umbes 32 km loodes. Linna läbib Budapest–Lajosmizse–Kecskeméti raudteeliin. Linna lähedal asub motoringrada Euro-Ring. Asulat on esmamainitud 1424. aastal. Türgi ikke järel oli piirkond inimtühi ja seda hakati uuesti asustama 1784. aastal. Örkény sai linnaõigused 2004. aastal. Dvory nad Žitavou, Slovakkia Mali Iđoš, Serbia Miercurea Nirajului, Rumeenia Ulieș, Rumeenia Wörth an der Donau, Saksamaa Kosson, Ukraina Detailed Gazetteer of Hungary, vaadatud 23.09.2024. Örkény Arcanum. Vaadatud 13. mail 2024 Kronológia Várossá nyilvánítás. Vaadatud 13. mail 2024
Budakalász

Budakalász on linn Ungaris Pesti komitaadis Szentendre kreisis. Budakalász asub Doonau Szentendre haru ääres, Budapesti kesklinnast ligi 13 km põhjas. Asulat on esmamainitud 1135. aastal. Türgi võimu lõppedes asus 17. sajandi lõpul piirkonda elama serblasi. 18. sajandi keskel ja 19. sajandi algul tuli Budakalászisse saksa asunikke. Budakalász sai raudteeühenduse 1888. aastal. 1946. aastal saadeti suurem osa Budakalászi saksa rahvusest elanikke riigist välja. Budakalász sai linnaks 2009. aastal. Ada, Serbia Kahl am Main, Saksamaa Lueta, Rumeenia Detailed Gazetteer of Hungary, vaadatud 23.09.2024. Budakalász történelmi rétegei Budakalász város hivatalos honlapja. Vaadatud 17. detsembril 2023 Kronológia Várossá nyilvánítás. Vaadatud 12. juulil 2024
Steve Halliwell

Steve Halliwell (õieti Stephen Harold Halliwell; 19. märts 1946 Bury – 15. detsember 2023 Leeds) oli Briti telenäitleja. Teda tunti eeskätt Zak Dingle'i rolli järgi Briti draamasarjas "Emmerdale", kus ta mängis 1994. aastast kuni surmani 2023. aastal. 1993. aastal mängis ta telesarjas "Südameasi" ja aastail 1993–1994 mängis ta Bob Cairns'i telesarjas "Coronation Street". Steve Halliwell andmekogus IMDb (inglise)
Hiidenportti rahvuspark

Hiidenportti rahvuspark (soome keeles Hiidenportin kansallispuisto) on rahvuspark Soomes Kainuu maakonnas Sotkamos. Hiidenportti rahvuspark loodi 1982. aastal piirkonna põlislooduse säilitamiseks. Pargi pindala on 45 ruutkilomeetrit. Kaks kolmandikku alast on okaspuumets. Ürglooduslähedased riigimetsad on keskmiselt 100–150 aastat vanad ning viimased raied tehti 20. sajandi alguses. Pargi tuntuim vaatamisväärsus on vertikaalsete kaljudega Hiidenportti (tõlkes "Hiisi värav") säng.
Päijänne rahvuspark

Päijänne rahvuspark (soome keeles Päijänteen kansallispuisto) on rahvuspark Soomes Päijänne järve lõunaosas. See koosneb 50 hoonestamata saarest ja asustatud saarte osadest. Rahvuspark asutati 1993. aastal ja selle pindala on 14 ruutkilomeetrit.
Hossa rahvuspark

Hossa rahvuspark on rahvuspark Soomes Põhja-Pohjanmaa maakonnas Suomussalmi valla põhjaosas Hossa külast läänes. Enne rahvuspargi rajamist oli Hossa riiklik telkimisala. Telkimisala rajati 1979. aastal ja selle pindala oli 90 km². 2016. aastal tehti ettepanek moodustada saabuva Soome sajanda aastapäeva puhul Hossa rahvuspark. Ala valikul lähtuti muuhulgas piirkonna olulisusest iseseisva Soome ajaloos, rahvuspargi mõjust piirkonna turismile ja kohalike soovist kaitsta piirkonna loodust. Rahvuspargi tuntuimad vaatamisväärsused on jääaja kujundatud seljakud ja umbes 4000 aasta vanused Värikallio kaljumaalingud piirkonna põhjaosas.
Joseph Henry

Joseph Henry (17. detsember 1797 – 13. mai 1878) oli ameerika füüsik, Rahvusliku Teaduste Akadeemia liige ja selle president (1868–1878). Töötas elektromagnetismi ja selle rakenduste alal; neil uuringutel põhineb Samuel Morse’i ja Charles Wheatstone’i leiutatud elektromagnetiline telegraaf. Samuti kuuluvad tema leiutiste hulka relee ja elektromehaaniline lüliti. Henry avastas 1832 endainduktsiooni elektromotoorjõu sõltuvuse voolu muutumise kiirusest. Samuti avastas ta iseseisvalt vastastikuse induktsiooni, kuigi Michael Faraday avaldas oma tulemused varem. Tema järgi on nimetatud SI-süsteemi induktiivsuse ühik henri. ENE 3. köide, 1988
Schiermonnikoog

Schiermonnikoog on saar ja kohalik omavalitsus Põhjameres, üks Friisi saartest. Kuulub Hollandile. Saar on 16 km pikk ja 4 km lai. Selle pindala 40 km². Saar on madal. Saarel asub üks küla ja see kannab saarega sama nime. 2017. aasta seisuga elas saarel 947 inimest. Aastas külastab saart kuni 300 tuhat inimest. Saare koduleht
Alisa Verde

Alisa Verde (sündinud 1. aprillil 1991) on eesti kunstnik, psühholoogiline nõustaja, nõid ja mitme raamatu autor. Alisa Verde on telesaate “Selgeltnägijate tuleproov” 2017. aasta võitja. Ta õpib Eesti Kunstiakadeemias ning kogub vesivärve ja värvipliiatseid. “Sinuga ühes palatis”. Kirjastus Paradiis, 2020 “Mida sa teeksid, kui sa ei kardaks. Kirjastus Paradiis, 2019 [1], vaadatud 13.12.2023 Alisa kunst, vaadatud 16.01.2024 Alisa Verde Facebookis Alisa Verde Instagramis Nõid Alisa valus pihtimus: olen 30 ja alkohoolik, elu24, 20. september 2021 SKANDAAL ⟩, Nõid Alisa vihastas Saagimi peale: kas sa, Anu, arvasid, et ma ei näe seda?, elu24, 13. juuni 2021 ENNE JA PÄRAST FOTOD ⟩ Nõid Alisa on aastaga üle kümne kilogrammi alla võtnud, elu24, 28. mai 2021 Mis on üleloomulike võimete hind? Miks ei soovi nõid Alisa Verde kunagi lapsi saada ja kavatseb end steriliseerida?, Delfi, 09.04.2021 Koroonaviirust põdenud nõid Alisat tabas järgmine hoop,elu24.ee, 1. aprill 2021 Sirje Presnal, Alisa:„Hullus ja intelligents üksteist ei sega. Igaüks võib hullumajja sattuda.“, Õhtuleht , 21. detsember 2020 Nõid Alisa Verde esitles uut raamatut “Sinuga ühes palatis”, vikervaade.ee, 17.12.2020 Vaata, missugust kirevat elu elab nõiasaate Alisa suhtlusvõrgustikus!, Naisteleht, 9. november 2017 Selgeltnägija, kunstnik ja kirjanik Alisa Verde sattus hullumajja ja kirjutas sellest raamatu, Õhtu!, 15. märts 2021 Vikerraadio, Intervjuud. 9.15. Nõid Alisa Verde. Mida arvata Igor Mangi skandaalist?, 15.05.2018 Liisa-Indra, Pajuste, Ela hästi. Alisa Verde õnnest ja suhetest Läksin "Selgeltnägijate tuleproovi" saatesse purjus peaga, Eesti eso #24 Alisa Verde Youtube, vaadatud 13.12.2023 Puuduta mind, 116. saade, Nõid Alisa õpib kunstiakadeemias ja maalib iseenda verega, Youtube, 31. jaanuar 2020
Újhartyán

Újhartyán (saksa keeles Hartian) on linn Ungaris Pesti komitaadis Dabasi kreisis. Újhartyán asub Budapesti kesklinnast ligikaudu 40 km kagus. Küla on esmamainitud 1276. aastal. Türgi ikke lõppedes oli küla inimtühi. 18. sajandil saabus siia ungari, saksa ja slovaki asunikke. Újhartyán sai linnaõigused 15. juulil 2013. Detailed Gazetteer of Hungary, vaadatud 23.09.2024. Történelem Újhartyán Város. Vaadatud 18. detsembril 2023
First Expired First Out

FEFO (ingl.k. First Expired First Out) on laovarude juhtimise viis, mille puhul eeldatakse, et tooteid müüakse või kasutatakse nende aegumise järjekorras. Esmalt kantakse kuluks tootepartiid, mille aegumistähtaeg saabub esimesena. FEFO meetodi rakendamisel arvestatakse varude lõppjääki ettevõtte bilansis kõige „värskemate” tootepartiide soetusmaksumuses. Hanke- ja ostujuhtimine. Seilecs. 2023. ISBN 9789916985205.
Last In First Out

LIFO (ingl.k. Last In First Out) on laovarude juhtimise meetod, mille rakendamisel eeldatakse, et tooteid müüakse või kasutatakse nende saabumisele vastupidises järjekorras. Esmalt kantakse kuluks viimati saabunud kaup, seejärel enne seda saabunud partii soetusmaksumus jne. LIFO meetodi rakendamisel kajastatakse varude lõppjääki bilansis esimesena saabunud partiide soetusmaksumuses. Hanke- ja ostujuhtimine. Seilecs. 2023. ISBN 9789916985205.
Varude haldamine

Varude haldamine, ka laovarude haldamine (ingl.k. inventory management; field inventory management) on logistika ja tarneahela juhtimise valdkond, mis hõlmab varude juhtimise, varude füüsilise seisundi jälgimise ning tootenimetuste tegelike (füüsiliste) koguste tuvastamise tegevusi. See on süsteemne tooteartiklite varude taseme jälgimine ning täiendustarnete korraldamine, et tagada nõudluse rahuldamine ja vältida ülemääraste varude tekkimist. Varude haldamine on ka igasugune toorainete, materjalide, tootekomponentide ja valmistoodete varudega seotud juhtimis- ja korraldustegevus, mille eesmärk on tagada klientide (tootjate, edasimüüjate, tarbijate) nõudluse rahuldamine mõistlike ja aktsepteeritavate kuludega. Varude haldamise peamine ülesanne on klientide vajaduste rahuldamine, neile vajaliku teenindustaseme tagamine, käibekapitali tõhus kasutamine, varude läbipaistvuse ja toodete füüsiliste ning virtuaalsete ehk loogiliste laosaldode ühtelangevuse tagamine. Varude haldamise eesmärk on hoida varud sobival/optimaalsel tasemel, et tooteid poleks üle ega puudu. Selleks tuleb lahendada kaks vastuolulist, kuid samas omavahel seotud ülesannet: Omada piisavalt varusid tagamaks nii välis- kui ka siseklientide tellimuste täitmine neid rahuldaval moel ehk kõrge klienditeeninduse tase. Klient tajub tarnija juures varude olemasolu või puudumist olulise tegevusnäitaja – tarnevõime kaudu. Minimeerida säilituskulud, esmajoones varudesse seotud kapital ettevõtte kasumlikkuse suurendamiseks. Kuna operatiivne ostutöö on mõeldamatu ilma tellimise aja ja tellitava koguse tuvastamiseta, on varude haldamise ja igapäevased rutiinsed ostutegevuse toimingud omavahel orgaaniliselt läbi põimunud. Ostupartii suuruse ja tellimuse esitamise aja otsustamine on mõeldamatu ilma nõudlust, laosaldosid ja tarneaega teadmata. Seega annavad varude juhtimisel tehtavad otsused sisendi ostutellimuste esitamiseks ja sellele järgnevaks tarnete haldamiseks. Varude haldamine ettevõttes eeldab kahe osategevuse – varude järelevalve ja varude juhtimise paralleelset läbiviimist. Varude efektiivne haldamine on seetõttu heal tasemel läbiviidava varude järelevalve ja juhtimise tulemus. Varude haldamine taandub lõppkokkuvõttes pidevale vastuste otsimisele järgmistele küsimustele: Missugused on õiged varud? Missugusel kujul tuleks varusid hoida? Missuguses koguses tuleks varusid hoida? Kus tuleks varusid hoida? Millisel ajal peaks varusid omama? Missugune oleks õige (optimaalne) varude omamise kulu? Hanke- ja ostujuhtimine. Seilecs. 2023. ISBN 9789916985205.
Varude järelevalve

Varude järelevalve (ingl.k. inventory control) on varude haldamise funktsioon, mille sisuks on järelevalve varude olemasolu, nende tegelikkusele vastavuse, hoiutingimuste, laokäsitsemise, riknemise, kahjustumise, hävimise, moraalse vananemise jms üle. Järelevalve eesmärk on saavutada võimalikult täpne vastavus toodete füüsiliste ja loogiliste laosaldode vahel, samuti olukord, kus kõigi laos olevate toodete varud on likviidsed. Peamine vastutus varude kontrolli funktsiooni täitmisel on laopersonalil, kuid sellesse peaksid olema kaasatud ka ostutöötajad, varude haldurid ja materjalijuhid tootmisettevõttes. Süsteemne ja süstemaatiline tooteartikli füüsiliste ja loogiliste laosaldode võrdlemine ning toodete müügi- ja kasutuskõlblikkuse tuvastamine eeldab regulaarset või perioodilist inventuuride läbiviimist, mille käigus tuvastatakse hoiustatavad tooteartiklid, nende kogused, komplektsus, aegumis- ja realiseerimistähtajad, kasutuskõlblikkus, realiseeritavus, kahjustused, moraalne vananemine jms, millele järgneb asjakohaste tegevuste korraldamine ja läbiviimine. Hanke- ja ostujuhtimine. Seilecs. 2023. ISBN 9789916985205.
Varude juhtimine

Varude juhtimine (ingl.k. inventory control) on varude haldamise tähtis osategevus, mis seisneb peamiselt toodete tellimise aja ja tellitavate koguste tuvastamises. Varude juhtimine hõlmab ka nõudluse prognoosimist, kasutus- ja reservvarude tuvastamist ja aeglaselt liikuvate varude minimeerimist ning vältimist. Varude juhtimisega tasakaalustatakse äriprotsessi vastuolulisi vajadusi ja nõudeid. Varude juhtimise tegevused on läbiviidavad ainult kas analüütilisel tasemel manuaalselt tabelarvutustarkvara abil ja/või ettevõtte majandustarkvara kasutades. Seejuures eeldatakse, et varude juhile edastatud või tarkvarast andmehõive (päringutega) saadud sisse ostetavad, hoiustatavad ning müüdavad kogused ning virtuaalsed tootesaldod langevad kokku vastavate tootenimetuste füüsiliste kogustega (varude täpsus 100%). Tegelikkuses see nii pole, kuna 100% varude täpsus pole praktikas saavutatav. Kui varude juht peaks tegema varudega seotud arvutused ja otsused näiteks kõigest 95% keskmise varude täpsuse juures, võivad arvutustulemused ja vastuvõetavad otsused minna tegelikkusest sedavõrd palju lahku, et hakkavad mõjutama kaubandusettevõttes toodete saadavust. Tootmisettevõttes kutsuks sedavõrd madal varude täpsuse näitaja esile tõsiseid tootmisseisakuid.   Varude juhtimisel seatakse eesmärkideks klientidele kõrge teenindustaseme pakkumine ning ettevõtte käibevahendite tõhus kasutamine. Tuleb minimeerida erinevused nõudluse ja tarnevõime vahel, rahuldades seejuures nõudlust minimaalsete kuludega. Erinevused nõudluse ja tarnevõime vahel on tingitud eelkõige kolmest tegurist: nõudluse muutumine, tarneaegade muutumine ning varude füüsilise seisundi ning laosaldode tuvastamise täpsus. Varude juhtimine ettevõttes hõlmab järgmisi valdkondi ja tegevusi: varude optimaalse taseme hoidmine nõutava teenindustaseme tagamiseks; tulevikunõudluse prognoosimine; varude planeerimine kooskõlas organisatsiooni eesmärkidega; varude paigutamine ettevõtte tootmis- ja logistikasüsteemis ning tarneahela ulatuses; materjalivajaduse planeerimine tootmisettevõttes; klientide teenindamise jälgimine ja neile vajaliku teenindustaseme tagamine; ostutegevus kui varude juhtimise kaastegevus ja üks funktsioonidest; varude täiendamise ja säilitamise toimingute jätkuv parendamine. Varude haldamise ja juhtimisotsuste vastuvõtmisega tegelevad ettevõttes enamasti ostuala töötajad – ostuspetsialistid ja ostujuhid. Nii on ostuotsused ja -tegevus kõige paremini ja vahetumalt seotud põhjustega, mis kutsuvad esile vajadused ostuotsuste tegemiseks. Seejuures on loomulik, et ostuspetsialist teeb tootmisettevõttes tihedat koostööd materjalide ja tootmise planeerijaga, kaubandusettevõttes aga müügitöötajaga. Suurtes organisatsioonides võib laia tootesortimendi, sagedaste ostude ja suurte ostumahtude juures olla otstarbekas hoida varude juhtimine ja kaupade ostmine kui tegevused lahus. Nii võibki varude juht tegelda pidevalt ostutarbe, ostukoguste ja tellimuse esitamise aja tuvastamisega, ostuspetsialist aga rohkem igapäevase tarnijasuhtlusega, tarnete haldamise ning esilekerkivate probleemide lahendamisega. Hanke- ja ostujuhtimine. Seilecs. 2023. ISBN 978-9916-9852-0-5
BMW B58

BMW B58 on turboga kuuesilindriline reasasetusega bensiinimootor, mida hakati tootma 2009. aastal. B58 asendas BMW B58 mootori ja võeti esmakordselt kasutusele F08 8. seeria Gran Turismos. B58 oli BMW esimene kuuesilindriline mootor, millel kasutati Penta-scroll turbolaadurit. Samuti võitis see aastatel 2018–2015 kolm järjestikust Wardi 10 parima mootori (Ward's 10 Best Engines) auhinda. Pärast BMW B58 mootori kasutuselevõttu 2015. aastal hakati N55-st järk-järgult loobuma.
Tápiószele

Tápiószele on linn Ungaris Pesti komitaadis Nagykáta kreisis. Tápiószele asub Budapesti kesklinnast umbes 64 km idakagus ja Szolnokist ligikaudu 30 km loodes. Linn on saanud nime Tápió jõe järgi. Asulat on esmamainitud 1219. aastal. Türgi võimu lõpu ajal oli asula mahajäetud. Uuesti alustati küla asustamist 1723. aastal. Tápiószele sai linnaõigused 1. juulil 2009. Detailed Gazetteer of Hungary, vaadatud 23.09.2024. A település bemutatása Tápiószele. Vaadatud 18. detsembril 2023 76/2009. (VI. 30.) KE határozat : városi cím adományozásáról Nemzeti Jogszabálytár. Vaadatud 18. detsembril 2023